નાના સ્કોરનો પીછો કરી રહેલી ભારતીય ટીમે એક સમયે 108 રનમાં પાંચ વિકેટ ગુમાવી દીધી હતી અને આખરી ચાર ઓવરમાં ભારતને 28 રન કરવાના હતા. કાર્તિક-ધોનીના રૂપે છેલ્લી બેટિંગ જોડી ક્રીઝ પર હતી. આ સમયે જો ભારતે વધુ એક વિકેટ ગુમાવી દીધી હોત તો તે મુશ્કેલીમાં મુકાઈ જાત પણ ધોની-કાર્તિકે મક્કમતાથી બેટિંગ કરી ભારતને છેલ્લી ઓવરમાં જીત અપાવી દીધી હતી. કાર્તિકે 12 બોલમાં 18 જ્યારે ધોનીએ 10 બોલમાં 16 રનની નાની પણ ઉપયોગી ઈનિંગ રમી હતી.